open-index/open-wikipedia-markdown huggingface dataset:
מחול ג'אז

ממוזער|הופעת מחול ג'אז
**ריקוד ג'אז** (אנגלית: **Jazz dance**) הוא שם משותף למגוון רחב של סגנונות ריקוד.

## היסטוריה
ב-1950, ריקוד ג'אז התייחס לסגנון תנועה שמקורו מריקוד עדתי אפריקאי-אמריקאי. בשנת 1950, ז'אנר חדש של ריקוד ג'אז – ריקוד ג'אז מודרני – יצא, ששורשיו מריקודים מסורתיים מהקריביים. בכל סגנון ייחודי של ריקוד ג'אז יש שורשים מכל אחד משני המקורות השונים הללו. ג'אז היה להיט גדול בשנות ה-50 המוקדמות והוא עדיין אהוב בכל רחבי העולם. התנועות המאפיינות ריקוד ג'אז כוללות "ידי ג'אז" בעיטות, קפיצות, צדדית, כתפיים שמסתובבות ותנועות ברכיים המופנות זו אל זו. במחול ג'אז אין צורך בדיוק יתר כמו בבלט קלאסי, התנועות משוחררות וחופשיות יותר.

"ג'אז" – המונח הוחל לראשונה כסגנון של מוזיקה בתקופת מלחמת העולם הראשונה. ג'אז בצורת ריקוד, מקורו בריקוד עממי שאפריקנים נהגו לרקוד כאשר הם הובאו לאמריקה בספינות עבדים. צורת ריקוד זה התפתחה לצד מוזיקת הג'אז בניו אורלינס בתחילת 1900.

החל משנת 1930 ועד ל-1960, ריקוד ג'אז הפך מריקוד עממי מסורתי אפריקאי למחול העולה ומוצג על במות ברחבי ארצות הברית. המקום הראשון בו נלמד מחול הג'אז בארצות הברית, הוא ניו-אורלינס. מחול המבוסס על תיאטרון מחול, שנדרשו עבורו רקדנים מיומנים עד מאוד. במהלך תקופה זו, כוריאוגרפים מעולם המחול המודרני והבלט ערכו ניסויים עם סגנון הג'אז. על רשימה זו נמנים כוריאוגרפים כדוגמת, ג'ורג' בלנשין, אגנס דה מיל ג'ק קול, הניה הולם, הלן טמיריס, מייקל קיד, ג'רום רובינס ובוב פוסי. כוריאוגרפים אלו הושפעו מהסגנון התנועתי הראשוני שהכירו בניו-אורלינס, אך לאחר זמן מה שינו ופיתחו מחול זה.

לאורך ההיסטוריה שלו, מחול הג'אז התפתח במקביל למוזיקת פופ. דפוס זה של פיתוח הביא כמה אלמנטים של תנועות מפתח לסגנון הריקוד.

## קישורים חיצוניים

* 

קטגוריה:ג'אז
קטגוריה:מחול
יוסף נפתלי שטרן

הרב **יוסף נפתלי שטרן** (תרמ"ח, 1888 – י"ד באב תשל"א, 5 באוגוסט 1971) היה ראש ישיבת פרשבורג בירושלים וחבר מועצת גדולי התורה. המהדיר והמוציא לאור הראשי של כתבי החתם סופר.

## ביוגרפיה
נולד בעיר אילוק שבאימפריה האוסטרו-הונגרית, בנם של הרב אשר אנשל ואסתר שטרן. למד באילוק אצל הרב המקומי הרב פנחס שטיינר ואצל הרב ישעיהו זילברשטיין, רבה של ווייטצן, בעל "מעשי למלך". לאחר מכן למד בישיבתו של הרב יוסף צבי דושינסקי בגלנטה והיה מתלמידיו הקרובים.

נישא לרייזל, בת הרב שלמה אלכסנדרי שרייבר-סופר מסירט, בנו של הרב שמעון סופר מקרקוב. לאחר נישואיו התגורר בסירט. היה מקורב לאדמו"ר הרב ישראל הגר מויז'ניץ ובנו הרב ברוך הגר, שהיה אז רבה של סערט. היה חבר בוועד הרבנים של רשת "בית יעקב" לבנות בבוקובינה. חמיו הוריש לו אוצר בלום של כתבי החתם סופר, ומתוכם הוציא לאור באותה תקופה את ספרי "דרשות החתם סופר".

בתקופת מלחמת העולם השנייה שהה בטרנסניסטריה במשך כארבע שנים. במשך כל תקופת המלחמה הוא שמר על כתבי החתם סופר תוך חירוף נפש. בשנת תש"ד יזם הרב חיים מאיר הגר את מכירת מלאי ספרי "דרשות החתם סופר" שהרב שטרן הוציא לאור לפני המלחמה ואוחסנו בקלויזנבורג, ובכספים נעשה שימוש להצלת הרב שטרן ויהודים נוספים ששהו בטרנסניסטריה.

לאחר המלחמה התיישב באראד. בשנת תש"ח (1948) עלה לישראל, ועמו כתבי החתם סופר. תקופה קצרה לאחר עלייתו לישראל התמנה לראשות ישיבת פרשבורג בירושלים, וכעבור תקופה צורף למועצת גדולי התורה, בה שימש כחבר עד פטירתו. כמו כן שימש נשיא מכון "אוצר הפוסקים".

בשבתו בישראל התמסר לההדרת והוצאת כתבי החתם סופר. לאחר שנוכח כי משרתו התורנית כראש ישיבת פרשבורג פוגעת בעבודתו הספרותית-תורנית נועץ ברב דב בריש וידנפלד והוא פסק לו לעזוב את משרתו התורנית ולהתמקד בהוצאת כתבי החתם סופר. היה בר סמכא בתורת החתם סופר ושימש כתובת מרכזית לתלמידי חכמים וחוקרים שעסקו בנושא. היה בקשר הדוק עם רבי יהודה הורוויץ מדז'יקוב, והשניים עסקו רבות בליבון תורת החתם סופר. הערותיו של הרב שטרן נדפסו בשולי ספרי החתם סופר בשם "שער יוסף".

נפטר בשנת תשל"א בבית החולים שערי צדק. ליד מיטתו שהו שלושה ממקורביו: הרב יוחנן סופר, הרב ישראל משה דושינסקי והרב יששכר דב גולדשטיין, שאף הספידוהו בהלוויה שיצאה מישיבת פרשבורג. נקבר בחלקת הרבנים בהר המנוחות בירושלים, בסמוך לקברו של הרב עקיבא סופר מפרשבורג, בעל "דעת סופר".

התגורר בשכונת קטמון בירושלים. אשתו נפטרה בשנת תשי"ח. נישא בשנית לאלמנת דוד ברויער מירושלים. בתו היחידה של הרב שטרן הייתה מחנכת בבית יעקב ונפטרה בצעירותה בחו"ל.

הרב שטרן הוריש את כתבי החתם סופר שברשותו, ששוויים נאמד במאות אלפי ש"ח, לאלמנתו ולבניה. בשנת 1984 תבעה אחת מצאצאיות הרב שלמה אלכסנדרי סופר-שרייבר, חותנו של הרב שטרן, את היורשים בבית המשפט המחוזי ולאחר מכן בבית המשפט העליון, אך בית המשפט דחה את תביעתה וקיבל את הטענה כי הרב שטרן ירש מחותנו את כתבי החתם סופר כדין.

## קישורים חיצוניים
* אתר ארגון יהודי בוקובינה

## הערות שוליים

קטגוריה:רבנים טרנסילבנים
קטגוריה:מהדירי ספרות תורנית
קטגוריה:תלמידי הרב ישעיהו זילברשטיין
קטגוריה:עולים לאחר קום המדינה: 1948–1950
קטגוריה:קטמון: רבנים
קטגוריה:חברי מועצת גדולי התורה של אגודת ישראל
קטגוריה:משפחת סופר
קטגוריה:ראשי ישיבה חסידים בארץ ישראל
קטגוריה:יהודים הקבורים בהר המנוחות
קטגוריה:ישראלים שנולדו ב-1888
קטגוריה:ישראלים שנפטרו ב-1971
סומית הגליל

**סומית הגליל** (שם מדעי: *Typhlocaris galilaea*) היא מין של חסילון בסוג סומית האנדמי למעיין עין נור בצפון הכנרת.

## מראה
גודלה המרבי של סומית הגליל מגיע לכ-7-5 ס"מ. הסומית היא חסרת עיניים ומכאן מקור שמה (סומית מלשון סומא). על פי אחת התאוריות מאחר שהסומית חיה במערות שאינן חשופות לאור שמש, התנוונו העיניים לאורך השנים והן אינן קיימות עוד. הסומית שקופה כמעט לגמרי עד כי ניתן לראות את איבריה הפנימיים דרך השלד החיצוני שלה.

## מאמצי שימור
עקב משבר המים במדינת ישראל התעורר חשש מהרס סביבת המחיה הטבעית של הסומית. רשות הטבע והגנים החליטה על מבצע שימור במסגרתו הובאו לגן החיות התנ"כי בירושלים כ-20 סומיות שיהוו גרעין רבייה בשבי. במקביל נערכים מאמצי שימור של אוכלוסיית הסומיות בטבע.

## קישורים חיצוניים

## הערות שוליים

קטגוריה:טיפלוקרידיים
קטגוריה:ארץ ישראל: בעלי חיים אנדמיים
קטגוריה:טרוגלוביטים
קטגוריה:בעלי חיים באגמים
קטגוריה:בעלי חיים שתוארו ב-1909
קטגוריה:ארץ ישראל: סרטנאים
קטגוריה:ארץ ישראל: פאונת מים מתוקים
Who Do We Think We Are

**Who Do We Think We Are ("מי אנחנו חושבים שאנחנו")** הוא אלבומה השביעי של להקת הרוק הבריטית דיפ פרפל שיצא לאור בינואר 1973. באלבום משתתפים בפעם האחרונה סולן הלהקה איאן גילן והבסיסט רוג'ר גלובר, עד לשובם באלבום Perfect Strangers בשנת 1984.

## הקלטות
האלבום הוקלט ברומא ובפרנקפורט כשהלהקה משתמשת באולפן הנייד של להקת הרולינג סטונז. הרצועה הראשונה באלבום, "Woman from Tokyo", נכתבה על נסיעתם של חברי הלהקה ליפן בפעם הראשונה. מלבד שיר זה שנכתב באיטליה ו"Painted Horse", כל שאר הרצועות הוקלטו בפרנקפורט.

זהו האלבום האחרון בו השתתף סולן הלהקה איאן גילן עד לחזרתו ללהקה ב-1984. גילן פרש מהלהקה בעקבות סכסוכים פנימיים בינו לבין שאר חברי הלהקה. בראיון שנתן שנים מאוחר יותר ציין את עייפותו הרבה כתוצאה מהעבודה האינטנסיבית של השלמת האלבומים בזמן, וסיבובי ההופעות הרבים. בראיון גם ביקר גילן את התנהלות מנהלי הלהקה בטענה שלא השכילו לאפשר ללהקה לפרוש להפסקות קצרות מפעם לפעם.

השיר "Mary Long" נכתב במחאה על הצנזורה הבריטית. הרצועה שחותמת את צד א' של התקליט נקראת "Smooth Dancer" והיא מתארת את היחסים העכורים בין גילן לבין בלקמור. השיר "PLACE IN LINE" הוא בסגנון בלוז רוק.

המתיחות בין חברי הלהקה באלבום זה, הייתה בשיאה. בלקמור היה ככל הנראה מיואש מהלהקה, ובמהלך ההקלטות היה מפעם לפעם מפציע עם סולו גיטרה ייחודי, ואז גודע את הנגינה באמצע בטענה שהוא מעוניין לשמור את רעיונותיו לפרויקטים אישיים.

## הצלחה וביקורות

אף על פי שהאלבום לא המשיך את הצלחת האלבומים הקודמים, זכתה הלהקה להצלחה נאה במכירות. בארצות הברית קיבל האלבום "אלבום זהב", ונמכר בחצי מיליון עותקים. הסינגל היחידי מהאלבום "Woman from Tokyo", היה ללהיט גדול; במצעד בילבורד הוט 100 הגיע השיר למקום ה-60. ובמצעד הסינגלים ההולנדי והגרמני הגיע השיר למקומות 6 ו-16 בהתאמה. האלבום הגיע למקום ה-60 במצעד הבריטי, ולמקום ה-15 במצעד בילבורד 200 האמריקאי.

עם יציאתו, התקבל האלבום בקרירות בקרב מבקרי המוזיקה והמעריצים. הלהקה שהייתה שסועה בסכסוכים פנימיים, נאבקה בקושי לשחזר את איכות שלושת אלבומיה הקודמים (שזכו לביקורות נלהבות) ולהשיג את אותה איכות באלבום זה. הסכסוכים הרבים שהעיבו על הלהקה השפיעו על איכות האלבום, וניכרת ירידה מוזיקלית משמעותית. אי לכך קיבל האלבום ברובו ביקורות פושרות ונחשב לאחד החלשים של ההרכב השני של הלהקה.

בשנת 2000 האלבום יצא לאור מחדש עם רשימת בונוסים.

ב-2005 יצא האלבום על דיסק CD העשוי מזהב 24 קרט.

## מיקומי שיא

## רשימת השירים
כל השירים נכתבו על ידי ריצ'י בלקמור, איאן גילן, רוג'ר גלובר, ג'ון לורד ואיאן פייס:

## מבצעים
### חברי ההרכב
*ריצ'י בלקמור - גיטרה
*איאן גילן - שירה
*רוג'ר גלובר - גיטרה בס
*ג'ון לורד - קלידים, עוגב
*איאן פייס - תופים, כלי הקשה

### הפקה
*דיפ פרפל - הפקה מוזיקלית
*מרטין בירץ' - טכנאי קול

## קישורים חיצוניים

* [האלבום באתר [allmusic]]
* נעם רפפורט, סיקור האלבום, באתר "קרוב לקצה"

## הערות שוליים

קטגוריה:אלבומי דיפ פרפל
קטגוריה:אלבומים באנגלית
קטגוריה:אלבומי חברת וורנר רקורדס
חצאית טוטו

ממוזער|שמאל|חצאית טוטו רומנטית
**חצאית טוּטוּ** (Tutu) היא אחד מפריטי הלבוש המרכזיים בתלבושת של בלרינות בהופעות בלט קלאסי. לעיתים קרובות מחוברת חצאית הטוטו אל בגד גוף, אך היא יכולה גם לעמוד בפני עצמה. כאשר חצאית הטוטו אינה מחוברת אל בגד הגוף היא מורכבת מחגורה רחבה שאליה מחוברת החצאית עצמה.

חצאית הטוטו הנפוצה והמוכרת ביותר כיום היא חצאית הטוטו הקלאסית. ישנם שני סוגים של חצאיות טוטו קלאסיות והם "טוטו הפנקייק" ו"טוטו הפעמון". שתיהן קצרות, נוקשות ועשויות שכבות שכבות של בד רשת. בדרך כלל הן מחוברות אל בגד הגוף של הרקדנית והן מתרחבות ישר כלפי חוץ. ההבדל בין "טוטו הפנקייק" ל"טוטו הפעמון" הוא בצורה בה עומד הטוטו, בקצה "טוטו הפנקייק" נמצא חישוק מתכת שגורם לחצאית לעמוד ישר. לעומת זאת, ל"טוטו הפעמון" אין חישוק מתכת בקצה ולכן בד החצאית נוטה מעט כלפי מטה, ויוצר צורה של פעמון.

## היסטוריה
חצאית הטוטו עשויה, בדרך כלל, מ-6 עד 15 שכבות של טול (בד רשת), והיא קיימת במגוון אורכים שונים המשתנה מחצאית לחצאית. אפשרות אחת היא שבד החצאית ייפול ברכות אל מעבר לברכי הרקדנית. אפשרות נוספת היא שהחצאית תהיה קצרה ועשויה מטול מעומלן כך שהיא תהיה יציבה ותעמוד סביב הרקדנית – ממנה כלפי חוץ. אורך החצאית, בדרך כלל, מעיד על סגנון הבלט והתקופה בה הוא נוצר.

שמלות הפעמון הרומנטיות שהיו מקובלות באמצע המאה ה-19, פינו את מקומן לחצאיות הטוטו בשלהי המאה. אניני הטעם בבלט הרוסי רצו לראות הישגים טכניים חדשים ועבודת רגליים מורכבת של הבלרינות. בעקבות כך הפכו הכוריאוגרפיות של הבלט מסובכות יותר ולכן היה צורך לעבור לחצאיות טוטו קלילות יותר, שיאפשרו לרקדניות טווח תנועה גדול יותר. החצאיות שאליהן עברו היו חצאיות הטוטו הרומנטיות הארוכות. הן הגיעו עד הברך והיו מורכבות משש עשרה שכבות של טול. הבלטים הראשונים שבהם השתמשו בחצאיות אלו היו הסילפידות, ז'יזל, אגם הברבורים והיפהפייה הנרדמת של צ'ייקובסקי.ממוזער|"טוטו הפעמון"|טקסט=בשלב מאוחר יותר כתוצאה מהכוריאוגרפיות האתלטיות של ג'ורג' בלנשין, נוצרה חצאית הטוטו הקצרה יותר המכונה בלעז "powder-puff tutu" חצאית זו מאפשרת לראות את כל אורך רגלה של הבלרינה בשל היותה קצרה מן החצאית הרומנטית. בחצאית מסוג זה מעט שכבות של בד נופל שנותנות מראה רך ומלא.

## קישורים חיצוניים

קטגוריה:בלט: אביזרים
טוטו
השרפה בספריית ג'פנה

ממוזער|250px|שמאל|בניין הספרייה בג'פנה בזמן השיקום האחרון שנעשה
**השרפה בספריית ג'פנה** (בטמילית: யாழ் பொது நூலகம் எரிப்பு) הייתה אירוע במהלך מלחמת האזרחים בסרי לנקה. באירוע התפרעו בני המיעוט הסינהלי בליל 31 במאי 1981 בעיר ג'פנה שבצפון סרי לנקה. האירוע היה אחד האירועים החמורים ביותר של שרפת ספרים במהלך המאה ה-20. הספרייה בג'פנה הכילה 97,000 ספרים וכתבי-יד.

## רקע היסטורי
הספרייה הוקמה בשלבים החל משנת 1933. תחילתה בתור אוסף פרטי, ולאחר מכן בעזרת אזרחים (מקומיים בעיקר) ועד להקמתו ופתיחתו של בניין הספרייה בשנת 1959, שהוקם בסגנון אדריכלי הודי. הספרייה הכילה מסמכים היסטוריים חשובים של סרי לנקה ועיתונים שציינו מאורעות חשובים בתולדות ההיסטוריה הפוליטית של סרי לנקה. הספרייה הייתה גם מקור מידע עבור הודים ותושבים ממדינות אחרות שהגיעו אליה למטרות מחקר אקדמיות.

## השיקום והפתיחה המחודשת
בשנת 1982, שנה לאחר השרפה, החלה הקהילה בג'פנה לאסוף אלפי ספרים, ועיריית ג'פנה החלה בתיקונים בבניין והחלו שיפוצים בחלקי הבניין. בשנת 1983 התרחש סכסוך אלים נוסף ובניין הספרייה נפגע מקליעים ופצצות. בשנת 1985 פרצה שרפה נוספת בבניין הספרייה כאשר חיילי ארגון הטרור הטמילי "יולי השחור" פרצו אל הבניין והשחיתו את הספרייה. בשנת 1998 פעלה נשיאת סרי לנקה צ'נדריקה קומרטונגה למען תהליך שיקום הספרייה בעזרת תרומות מכל רחבי המדינה ואיסוף של למעלה מעל 25,000 ספרים. 

עד לשנת 2001 שוקם בניין הספרייה במלואו. הפתיחה המחודשת התקיימה בשנת 2003, למרות התנגדותם של הטמילים. כתוצאה מכך התפטרו כל חברי מועצת העירייה כולל ראש העיר מחשש לחייהם ולאחר לחץ שהופעל כדי למנוע את פתיחתה המחודשת של הספרייה.

## קישורים חיצוניים
* סיפורה ההיסטורי של ספריית ג'פנה באתר Daily News
* אירוע השרפה האחרון בספרייה שנעשה ב-2010 כתבה באתר החדשות של BBC

קטגוריה:פשע בסרי לנקה
קטגוריה:ספריות
קטגוריה:שרפות ספרים
קטגוריה:1981
עקיבא קורניצר

[ממוזער|מצבת הרב עקיבא קורניצר לצד מצבת חותנו הרב [שמעון סופר (מכתב סופר)|שמעון סופר. בית העלמין היהודי החדש בקרקוב]]
הרב **עקיבא קורניצר** (תקצ"ט, 1839 –  י"א בטבת תרנ"ב, ינואר 1892) היה רב בקראקא, ממלא מקום חותנו ודודו הרב שמעון סופר. 

## תולדותיו
נולד במטרסדורף,  בנם של הרב אליהו קורניצר וגיטל, בתו של החתם סופר. למד אצל הרב אהרן זינגר ממטרסדורף, בעל ה"תפארת אהרן", ואצל הרב אברהם בורנשטיין מסוכטשוב בעל ה"אבני נזר". כמו כן למד אצל דודו הרב אברהם שמואל בנימין סופר, בעל "הכתב סופר", בפרשבורג.

בשנת תרכ"ג (1863) נישא לרייזל, בת דודו הרב שמעון סופר מקראקא. בי"ז בטבת תרמ"א, ביום הברית של בנו יוסף נחמיה, נפטרה אשתו.

לאחר פטירת חותנו, בשנת תרמ"ג (1883), ניטש מאבק על הרבנות בקראקא. חלק מיהודי העיר, בעיקר מבני הקהילה החסידית, בחרו ברב עקיבא קורניצר. חלק אחר בחרו ברב חיים אריה לייבוש הורוביץ. בסיומו של המאבק נבחר רשמית הרב הורוביץ לאב"ד, אך החסידים המשיכו לראות ברב קורניצר את רב העיר.

הרב קורניצר כיהן כרבה של קראקא במשך תשע שנים, עד מותו בשנת תרנ"ב (1892), והוא בן חמישים ושלוש. במשך שלושים ושלוש שנים נותרה משרת הרבנות פנויה, ובשנת תרפ"ה (1925) התמנה תחתיו בנו הרב יוסף נחמיה קורניצר.

בתו שרה נישאה לרב מנחם מנדל שניאורסון, בנו של האדמו"ר רבי שמואל שניאורסון מליובאוויטש.

## ספרו
* **שו"ת וחדושי רבי עקיבא קורניצר**, בני ברק, תשמ"ו

קטגוריה:רבנים אורתודוקסים
קטגוריה:משפחת סופר
קטגוריה:מחברי ספרי שו"ת
קטגוריה:רבנים פולנים
קטגוריה:קרקוב: רבנים
שמואל שמלקה קורניצר

ממוזער|המצבה על קברו בבית העלמין החדש בקרקוב, 2026
הרב **שמואל שמלקה קורניצר** (תרס"ה, 1905 – תש"א, 1941) היה רבה של קראקא ואב בית הדין שלה.

## תולדותיו
נולד בעיר סעליש, בנם של בריינדל והרב יוסף נחמיה קורניצר, רבה של קראקא. נישא לפרל, בת הרב שרגא פייבל טירקל ולאה, בת הרב יעקב ווידנפלד מהרימלוב (אחיינה של פרל הוא השופט יעקב טירקל).

לאחר פטירת אביו, בשנת 1933, התמנה לדיין בקראקא, כשהוא בן עשרים ושמונה. כעבור שנתיים, בשנת 1935, התמנה לראש בית הדין וממלא מקום אביו ברבנות.

כיהן ברבנות שש שנים. באדר תש"א (1941) נספה במחנה הריכוז אושוויץ. כעבור שנה נספו אשתו ושלושה מארבעת ילדיו. בת אחת ניצלה.

אחותו חנה שיינדל הייתה אשת שבתי פרנקל. אחות אחרת, מרים רייזל, הייתה אשת הרב מנחם צבי אייזנשטט, שהיה חבר מועצת עיריית קראקא מטעם אגודת ישראל ולאחר מלחמת העולם השנייה היגר לארצות הברית וייסד בה ישיבה.

קטגוריה:רבנים אורתודוקסים
קטגוריה:רבנים פולנים
קטגוריה:קרקוב: רבנים
קטגוריה:משפחת סופר
קטגוריה:משפחת ווידנפלד
קטגוריה:רבנים בשואה
קטגוריה:אבות בתי דין
קטגוריה:רבנים שנספו במחנה ההשמדה אושוויץ
קטגוריה:פולנים שנולדו ב-1905
קטגוריה:נפטרים ב-1941
נפטא (תזקיק)

**נפטא** (באנגלית: **Naphtha**) הוא תזקיק נפט. במובן הרחב הוא תוצר ביניים בין בנזין לקרוסין, ונחשב למוצר קל בשל המשקל המולקולרי הנמוך של הפחמימנים שמרכיבים אותו. בהנדסת נפט  מוגדרת כפרקציה של פחמימנים בנפט עם טמפרטורת רתיחה בתחום של 30–200 מעלות צלזיוס. וזוהי תערובת מורכבת של מולקולות פחמימנים - בדרך כלל עם 5–12 אטומי פחמן בכל מולקולה. נפטא קלה היא פרקציה עם טמפרטורת רתיחה בתחום של 30–90 מעלות צלזיוס עם 5–6 אטומים בכל מולקולה. ואילו נפטא כבדה רותחת בטמפרטורה של 90–200 מעלות צלזיוס ומולקולה שלה מורכבת מ-6–12 פחמנים. נפטא משמשת כחומר גלם למוצרי פלסטיק, צבעים, חומרי טעם וריח, תוספי דלק, תעשיית הביולוגיה והכימיה.

## לקריאה נוספת
* גיא שחר, **איזון אנרגטי: מסע בעקבות הנפט בבית זיקוק בחיפה** (מצגת), אוגוסט 2009

## קישורים חיצוניים

* 

* "Glossary - Naphthas", U.S. Energy Information Administration (EIA)
* "Naphtha", Amerex website
* "Naphtha"; "Rerun tower", English-Hebrew Energy Dictionary (Gina Cohen)


* "נפטא", באתר קבוצת בזן

קטגוריה:נפט
קטגוריה:דלק
קטגוריה:מוצרי נפט
אברהם שמואל בנימין שפיצר

הרב **אברהם שמואל בנימין שפיצר** (כ"ג בטבת תרל"ב, 4 בינואר 1872 – ט"ו בסיוון תרצ"ד, 29 במאי 1934) היה רבה של מישקולץ בהונגריה, ולאחר מכן רבה של המבורג בגרמניה במשך עשרים ושלוש שנים. יושב ראש אגודת ישראל בגרמניה.

## תולדותיו
אברהם שמואל בנימין שפיצר, בנו של משה שפיצר, תלמידו של הרב אברהם שמואל בנימין סופר, בעל ה"כתב סופר". נולד בעיר בלשג'רמט שבהונגריה, זמן קצר לאחר פטירתו של בעל ה"כתב סופר", ונקרא על שמו. למד בישיבת פרשבורג אצל הרב שמחה בונם סופר, בעל ה"שבט סופר".

בשנת תרנ"ו (1896) נישא לאסתר פשרהופר בתו של הרב משה מרדכי פשרהופר, שהיה רב בעיר סרד. לאחר נישואיו התגורר במשך שנתיים בסרד. בשנת תרנ"ח (1898) התמנה כרב וכראש ישיבה בעיר האלאש. בתקופת רבנותו בהאלאש נפטרה אשתו וכעבור זמן נשא את אסתר בת אחותה. בשנת תרס"ט (1909) התמנה לרבה של העיר מישקולץ ועמד בראש הישיבה המקומית.

כעבור שנה, בשנת תר"ע (1910), לאחר פטירת הרב מרדכי עמרם הירש, רבה של המבורג, בחרו אנשי הקהילה ברב שפיצר כרב העיר. הוא כיהן כרבה של המבורג במשך עשרים ושלוש שנה. היה מראשי הרבנים האורתודוקסים בגרמניה ונאבק ברפורמים. עמד בקשר הדוק עם גדולי הרבנים בליטא ובראשם החפץ חיים והרב חיים עוזר גרודזנסקי. לאחר מלחמת העולם הראשונה סייע להם בהקמת ועד הישיבות. כמו כן יסד את "קרן התורה" לשם הקמת מוסדות תורה באירופה.

נפטר בשנת 1934, ונקבר בבית הקברות בהמבורג.

מתלמידיו: הרב יחיאל מיכל שלזינגר, הרב ברוך קונשטט והרב בנימין זאב יעקבזון.

## משפחתו
בנו הרב שלמה שפיצר היה מנהל התאחדות קהילות החרדים בלונדון. נכדתו נשואה לרב פסח אליהו פאלק. ניניו, בניה של נכדתו אסתר שחור, הם: חנניה שחור - לשעבר מנהל חברה קדישא "קהילת ירושלים", הרב יאיר שחור - רב היישוב מעלה לבונה וראש ישיבת "מכלול". והרב גרשון שחור - ראש הישיבה התיכונית שעלבים וראש ה"שלוחה" בישיבת שעלבים.

## כתביו
לרב שפיצר היו תשובות רבות בהלכה. רובם נשרפו בשריפה לאחר פטירתו. בשנת ה'תשנ"ד במלאת 60 שנה לפטירתו הוציאו נכדיו ספר בשם "עטרת זקנים" עם תשובות בהלכה שנשתמרו. ביניהם היתר שימוש בשמן סויה בפסח. היתר עריכת חופה בתוך בית הכנסת ועוד. בשנת ה'תשפ"ה הוציאו ניניו מהדורה חדשה של הספר עם תוספות רבות. לספר נוספו גם תמונות ומסמכים ופרק היסטורי על חייו.

## קישורים חיצוניים
תמונה מההלוויה של הרב שפיצר

קטגוריה:רבנים הונגרים
קטגוריה:רבנים אורתודוקסים גרמנים
קטגוריה:פעילי אגודת ישראל
קטגוריה:אישים הקבורים בהמבורג
קטגוריה:ילידי 1872
קטגוריה:נפטרים ב-1934
סימבסטטין

**סימבסטטין** (אנגלית: Simvastatin) היא תרופה ממשפחת הסטטינים לטיפול בדיסליפידמיה (מצב המאופיין על ידי עלייה ברמות כולסטרול וטריגלצרידים בדם) והיא מבין התרופות הוותיקות בשוק. 

פיתוח התרופה החל בשנת 1981 והיא יצאה לשוק התרופות (בשוודיה) בשנת 1988. בשנת 1991 אושרה לשיווק על ידי מנהל התרופות והמזון האמריקאי (FDA). התרופה מיוצרת בעזרת הפטריה *Aspergillus terreus*.

תרופה זאת שכיחה מאוד בשימוש בקרב אנשים הסובלים מרמות כולסטרול גבוהות בדם.

בישראל, התרופה משווקת במינונים של 10, 20, 40 ו-80 מ"ג.

## מנגנון הפעולה

סימבסטטין, בדומה לכל התרופות ממשפחת הסטטין, מעכבת את האנזים HMG-CoA reductase, שהוא אנזים שמשתתף בייצור כולסטרול בגוף. עיכוב האנזים גורם לכך שפחות כולסטרול מסוג VLDL ו-LDL מיוצר בכבד. וכך נצפית ירידה ברמות כולסטרול בדם. סימבסטטין גם גורמת להפחתה ברמות טריגליצרידים בדם על ידי ירידה ברמות כולסטרול VLDL.

## יעילות בהורדת רמות כולסטרול

לתרופה סימבסטטין יש השפעה על הכולסטרול הכללי בדם וכן על רמות כולסטרול מסוג LDL, HDL וכן על רמות טריגלצרידים. היעילות תלויה גם במינון התרופה. 

## תופעות לוואי

תופעות הלוואי השכיחות, בדומה לתרופות נוספות ממשפחת הסטטינים כוללות בעיקר הפרעה באנזימי כבד וכאבי שרירים.

## התוויות נגד

במקרים הבאים אין לקחת את התרופה סימבסטטין:
# רגישות יתר לסימבסטטין או לאחד מהמרכיבים הלא פעילים בכדור - אסור לשימוש
# מחלת כבד פעילה - אסור לשימוש
# עלייה גבוהה ברמות תפקודי כבד (בהתייעצות עם רופא)
# הריון - אסור לשימוש
# הנקה - אסור לשימוש

## תגובות בין תרופתיות

סימבסטטין עוברת מטאבוליזם על ידי האנזים CYP 3A4 ולכן רמות של התרופה בדם עלולות לעלות בעיקר עם נטילת תרופות המדכאות אנזים זה. 

תרופות שמדכאות את האנזים CYP 3A4 כוללות את משפחת נוגדי הפטריות עם סיומת azole (בעיקר itraconazole, ketoconazole) אנטיביוטיקות ממשפחת המקרולידים (כגון אריתרומיצין, קלריתרומיצין), נוגדי פרוטאזות וחוסמי תעלות סידן (verapamil and diltiazem). יש להימנע משימוש בו זמנית בין תרופות אלו עם סימבסטטין מאחר שזה עלול להגביר את רמות סימבסטטין בדם ולגרום לרעילות.

## תגובות עם מזון

יש להימנע משתיית מיץ אשכוליות במהלך הטיפול בתרופה זאת. במיץ אשכוליות קיים חומר בשם ברגמוטין, שעלול לעכב את פירוק התרופה ולכן הוא יכול להעלות את רמות התרופה בדם. מצב זה עלול להגביר לתופעות לוואי וכן לגרום לרעילות מהתרופה.

## קישורים חיצוניים

סימבסטטין 

קטגוריה:סטטינים
קטגוריה:תרופות לפי א'-ב'
ארמון בבלסברג

[שמאל|250px|ארמון בבלסברג - [1950]]
**ארמון בבלסברג** (בגרמנית: **Schloss Babelsberg**) שוכן בפארק בבלסברג שבעיר פוטסדאם, בירת מדינת ברנדנבורג. והוא חלק ממחוז בבלסברג.
## היסטוריה
תכנון הארמון והגנים סביבו החל בשנת 1833 כטירה עבור הנסיך וילהלם ושימשה אותו מעל ל-50 שנה.
המבנה תוכנן בסגנון גותי אנגלי בשיתוף פעולה של האדריכל קארל פרידריך שינקל עם האדריכלים לודוויג פרזיוס ויוהאן היינריך שטראק. בניית הטירה בוצעה בין השנים 1835–1849, נחשבת לעבודתו הטובה ביותר של שינקל, והטביעה את חותמה העיצובי על הסגנון הגותי. הטירה מהווה עד היום מקור לחקר הסגנון הגותי ודוגמה מרכזית של הידע האדריכלי בימי הביניים.

הארמון מנוהל על ידי  והוכרז בשנת 1990 כאתר מורשת עולמית על ידי אונסק"ו כחלק מהאתר הארמונות והגנים בפוטסדאם-ברלין.

250px|ממוזער|ארמון בבלסברג והפארק סביבו|טקסט=|ללא

## קישורים חיצוניים

* 

בבלסברג
קטגוריה:גרמניה: ארמונות מלכותיים
קטגוריה:הארמונות והגנים בפוטסדאם-ברלין
קטגוריה:מבנים שתכנן קארל פרידריך שינקל
קדש עצמך במותר לך

**קדש עצמך במותר לך** הוא מונח מרכזי בהגות היהודית, שמופיע בספרות חז"ל במסכת יבמות, ולפיו על האדם לעשות בקדושה גם דברים שמותרים לו, ובאמצעות כך להתקדש ולהתעלות.

הרמב"ן מכליל עיקרון זה במה שנאמר במקרא בפרשת קדושים, "קדושים תהיו כי קדוש אני השם אלהיכם" ומבאר: "והעניין כי התורה הזהירה בעריות ובמאכלים האסורים והתירה הביאה איש באשתו ואכילת הבשר והיין, אם כן ימצא בעל התאווה מקום להיות שטוף בזימת אשתו או נשיו הרבות, ולהיות בסובאי יין בזוללי בשר למו, וידבר כרצונו בכל הנבלות, שלא הוזכר איסור זה בתורה, והנה יהיה 'נבל ברשות התורה'. לפיכך בא הכתוב, אחרי שפרט האיסורים שאסר אותם לגמרי, וציווה בדבר כללי שנהיה פרושים מן המותרות. ימעט במשגל, כעניין שאמרו (ברכות כב א): שלא יהיו תלמידי חכמים מצוין אצל נשותיהן כתרנגולין, ולא ישמש אלא כפי הצריך בקיום המצווה ממנו. ויקדש עצמו מן היין במיעוטו, כמו שקרא הכתוב (במדבר ו ה): הנזיר קדוש, ויזכור הרעות הנזכרות ממנו בתורה בנח ובלוט. וכן יפריש עצמו מן הטומאה, אף על פי שלא הוזהרנו ממנה בתורה, כעניין שהזכירו (חגיגה יח ב): בגדי עם הארץ מדרס לפרושים, וכמו שנקרא הנזיר קדוש (במדבר ו ח): בשמרו מטומאת המת גם כן. וגם ישמור פיו ולשונו מהתגאל בריבוי האכילה הגסה ומן הדבור הנמאס, כעניין שהזכיר הכתוב (ישעיה ט טז): וכל פה דובר נבלה, ויקדש עצמו בזה עד שיגיע לפרישות, כמה שאמרו על רבי חייא שלא שח שיחה בטלה מימיו. באלו ובכיוצא בהן באה המצווה הזאת הכללית, אחרי שפרט כל העבירות שהן אסורות לגמרי..".הרמח"ל בספרו מסילת ישרים בפרק י"ג, בביאור מידת הפרישות, כותב: "והנה כלל הפרישות הוא מה שאמרו זכרונם לברכה, "קדש עצמך במותר לך" וזאת היא הוראתה של המילה עצמה, פרישות, רוצה לומר להיות פורש ומרחיק עצמו מן הדבר, והיינו שאוסר על עצמו דבר היתר, והכונה בזה לשלא יפגע באיסור עצמו, והעניין שכל דבר שיוכל להיולד ממנו גרמת רע, אף על פי שעכשיו אינו גורם לו, וכל שכן שאיננו רע ממש ירחק ויפרוש ממנו".

## ראו גם
*לך לך אמרין נזירא, סחור סחור לכרמא לא תקרב

קטגוריה:ניבים וביטויים חז"ליים
Veritas vos liberabit

**Veritas vos liberabit** (לטינית) - היא ורסיה מאוחרת יותר של האמרה המקורית: **Veritas liberabit vos**, שפירושו: "האמת מוציאה לחופשי" או "האמת משחררת". 

מקור הפתגם בבשורה על-פי יוחנן (8:32), והוא משקף את האמונה הנוצרית בדבר חשיבותו של הווידוי כהקלה על מצפונו של המאמין. הפתגם הפך למוטו של מסדר ההוספיטלרים בעת מסעות הצלב.

בימינו הפכה אמרה זו לפתגם שגור במרבית הארצות הדוברות אנגלית, לאו דווקא בהקשר הדתי, אלא כאמצעי להקלה על נפשו או מצפונו של אדם הנושא עמו סוד כלשהו המעיק עליו ומשבש את שגרת חייו. 

לאור החשיבות שהאקדמיה מייחסת לגילוי האמת, הפך הפתגם למוטו של מספר לא מבוטל של מוסדות אקדמאיים ברחבי העולם המערבי. בין השאר, זהו המוטו של המכון הטכנולוגי של קליפורניה, אוניברסיטת ג'ונס הופקינס בבולטימור, אוניברסיטת פורטלנד, כולן בארצות הברית, וגם של אוניברסיטת פרייבורג, בגרמניה.

## קישורים חיצוניים

קטגוריה:מילים וביטויים בלטינית
מחלת פון וילברנד

**מחלת פון וילברנד** היא הפרעת הקרישה התורשתית הנפוצה ביותר בבני אדם. היא קיימת גם בצורה נרכשת בעקבות מספר מצבים רפואיים. המחלה נגרמת עקב פגם כמותי או איכותי בגורם הקרישה על שם פון וילברנד, חלבון מולטימרי הדרוש להצמדות טסיות זו לזו. המחלה מוכרת בבני אדם ובכלבים (בעיקר מסוג דוברמן פינצ'ר) ומתוארת גם אצל חזירים, בקר, סוסים וחתולים. הסוג הנפוץ ביותר של המחלה (סוג 1) בדרך כלל אינו גורם לתסמינים כלל או לתסמינים קלים כגון דימומים מהאף. 
המחלה קרויה על שם אריק אדולף פון וילברנד, רופא ילדים פיני שתיאר אותה לראשונה בשנת 1926.

## ראו גם

* תרומבאסתניה על-שם גלנצמן
* תסמונת ברנאר-סוליה
* המופיליה

## קישורים חיצוניים
* 
* אינפומד, מחלת וון וילברנד
* 

קטגוריה:ליקויי קרישה וארגמנות
ברוך ארבל

**ברוך ארבל** (25 ביולי 1931 – 13 באפריל 2019) היה קצין המשטרה הצבאית הראשי (הקַמצָ"ר).

## ביוגרפיה
נולד בשם ברנרד ארבסמן בברלין בשנת 1931, ועלה לארץ ישראל עם משפחתו בהיותו בן שנתיים בתקופה של עליית הנאצים לשלטון. לקח חלק בהכשרה בגינוסר, ובשנת 1949 התגייס לצה"ל ליחידת הכלבנים של המשטרה הצבאית. בשנת 1953 פורקה יחידת הכלבנים, וארבל עבר ליחידות אחרות במשטרה הצבאית. הוא פיקד על תחנות המשטרה הצבאית בצריפין ובבאר שבע, ולאחר מכן היה ראש מדור היסעים. בשנת 1958 מונה למפקד המשטרה הצבאית בירושלים, ולאחר מכן היה מפקד המשטרה הצבאית בתל אביב. משנת 1960 כיהן כקצין שלישות, בחטיבה 14 ובחטיבה 7, והחל משנת 1968 עד שנת 1973 כקצין שלישות פיקודי של פיקוד מרכז. ביולי 1972 כיהן בהרכב השופטים של קוזו אוקמוטו.

בשנת 1974 מונה לסגן מפקד המשטרה הצבאית ובאוקטובר 1977 מונה לקצין המשטרה הצבאית הראשי והחליף את תא"ל בנימין ענבר. כקצין המשטרה הצבאית הראשית שם דגש על שיקום אסירים בכלא הצבאי, מלחמה בשימוש בסמים בצה"ל והכנת תשתית מודיעינית של המשטרה הצבאית. כמו כן פעל כנגד תאונות דרכים בצבא.

### משפטו
באמצע 1980 הגיעו לידיעת הרמטכ"ל, רפאל איתן, תלונות על התנהגות לא הולמת של ארבל, מצד פקודים שלו, שנדונו בעצמם על התנהגות לא ראויה. ארבל הוצא לחופשה, ואיתן ביקש משירות הביטחון הכללי לבחון את החשדות, ולאחר בדיקה אלו העבירו את העניין למשטרה, בליווי של תא"ל דב תמרי. החשדות נסבו על שחרור מכרים משירות מילואים, הענקת תנאים מיוחדים בכלא צבאי לבקשת מכרים, והענקת רישיון לאקדח, שלא לפי הנוהל. על פי החשדות תמורת אלו קיבל ארבל הטבות שונות ממכריו. על חקירת המשטרה ניצח איתן גולן, לימים תנ"צ.

בדו"ח ביניים של החקירה בתחילת ספטמבר 1980 נכתב שלא אומתו חשדות פליליים, אולם בהמשך נעשו מעצרים וגויס עד מדינה ובדצמבר 1980 המליצה המשטרה להעמיד את ארבל לדין באשמת קבלת שוחד, מסירת סודות, חריגה מסמכות ושימוש לרעה ברכוש צבאי. עם זאת, חלק מהתלונות נמצאו חסרות בסיס.

בינואר 1981 החליט היועץ המשפטי לממשלה, יצחק זמיר, על העמדתו של ארבל לדין. בעקבות החקירה פרש ארבל מצה"ל באוקטובר 1980, תוך שהוא מוותר על חופשת שחרור. למרות זאת, הועמד ארבל לדין בפני בית דין צבאי, כשעל התביעה ניצח התובע הצבאי הראשי, אילן שיף. ארבל נידון לשלושה חודשי מאסר והורדה לדרגת סגן-אלוף. השופטים ציינו שהקלו בעונשו מכיוון שלא זכה לטובות הנאה ממשיות. הרמטכ"ל, רפאל איתן, המיר את עונש המאסר בפועל למאסר על תנאי, בניגוד להמלצת הפרקליט הצבאי הראשי. ארבל טען שנעשה לו עוול: "כמה אנשים מכובדים שהעידו במשפט הסתכלו לי בעיניים ושיקרו במצח נחושה". לטענתו, הוא פעל על פי הנורמות הנהוגות.

היה נשוי לתהילה לבית זילברהפט, ילידת 1941. לשניים נולדו ארבע בנות.

ברוך ארבל נפטר ב-13 באפריל 2019 ונטמן בבית העלמין ביהוד.

## לקריאה נוספת
* צה"ל בחילו, משטרה צבאית, עמ' 74
* יחידת בתי הדין הצבאיים, **ההיסטוריה תשפוט**, משרד הביטחון, 2019, עמ' 96

## קישורים חיצוניים

* רועי חכם, פרשת הקמצ"ר, תא"ל ברוך ארבל, באתר צה"ל

## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:קציני משטרה צבאית ראשיים
קטגוריה:סגני-אלופים בצה"ל
קטגוריה:מורשעים בעבירות שוחד בישראל
קטגוריה:ישראלים שנולדו ב-1931
קטגוריה:ישראלים שנפטרו ב-2019
איפוליטו איריגוז'ן

**איפוליטו איריגוז'ן** (בספרדית; **Hipólito Yrigoyen**: 12 ביולי 1852 – 3 ביולי 1933) היה פוליטיקאי ארגנטינאי ששימש פעמיים נשיא ארגנטינה, בין השנים 1916–1922 ושוב בין השנים 1928–1930. בתקופת כהונתו היה אחראי לרפורמות חברתיות שגרמו לעלייה ברמת החיים של מעמד הפועלים בארגנטינה.

## ביוגרפיה
איריגוז'ן נולד וגדל בבואנוס איירס, הוא למד באוניברסיטת בואנוס איירס ולאחר מכן היה מורה. בשנת 1891 יסד יחד עם דודו לאנדרו אלם את מפלגת האיחוד האזרחי הרדיקלי (UCR). בעקבות התאבדותו של אלם בשנת 1896 הפך אירגוז'ן למנהיג המפלגה. בתפקיד זה הוביל מלחמה עיקשת במשטר בטענה שנבחר על ידי זיופים, ונאבק למען בחירות חופשיות ודמוקרטיות.

בשנת 1905 הובילה מפלגתו מרד צבאי נגד המשטר שדוכא במהירות. עם זאת, הלחץ הכבד שהפעילו איריגוז'ן ותומכיו ברחבי המדינה הוביל את הנשיא רוקה סאנס פניה לתיקון בחוקה והענקת זכות בחירה חשאית לכל אזרח, דבר שלא היה קיים לפי כן.

### קדנציה ראשונה (1922-1916)
בבחירות שנערכו בשנת 1916 הביס איריגוז'ן את יריביו ונבחר לנשיאות בבחירות הדמוקרטיות הראשונות בתולדות ארגנטינה. בכהונה זו הרבה להתעמת עם המפלגות השמרניות על ידי שימוש בסמכויות פדרליות על מנת להראות את שליטתו במחוזות שלא היו נאמנים אליו.

בתחום הכלכלי הובילה מדיניותו בתחילה לשגשוג ולצמיחה כלכלית. הוא הוביל את ארגנטינה לעצמאות אנרגטית על ידי הקמת חברה לאומית לנפט, ופיתח את התעשיות הצבאיות במדינה. אולם לאחר שנת 1919 עלתה האינפלציה בצורה תלולה ומשבר כלכלי פקד את המדינה.

במדיניות החוץ שמר איריגוז'ן על הנייטרליות של ארגנטינה במלחמת העולם הראשונה, עובדה שסייעה לכלכלה הארגנטינאית. הוא תמך במהפכה המקסיקנית והביע התנגדות למעורבות האמריקנית בניקרגואה.

### קדנציה שנייה (1930-1928)
לאחר סיום כהונתו של הנשיא מרסלו טורקואטו דה אלבאר בשנת 1928, נבחר איריגוז'ן בפעם השנייה לנשיאות. אחד האירועים המשמעותיים בתקופה זו היה ניסיון ההתנקשות בנשיא ארצות הברית הרברט הובר כאשר ביקר בארגנטינה. איריגוז'ן ליווה את הובר במשך כל ביקורו על מנת להגן עליו מפני הקיצוניים.

בקדנציה הזו היה איריגוז'ן מבוגר מידי ומוחלש פוליטית. עוזריו מנעו ממנו דיווחי חדשות על מנת להסתיר ממנו את השפעות השפל הכלכלי הגדול, אליו נקלעה אמריקה כולה בשנת 1929, על המשק הארגנטינאי. ב-24 בדצמבר אותה שנה, ניצל אוריגוז'ן מניסיון התנקשות.

ב-6 בספטמבר 1930 הודח בהפיכה צבאית בהנהגת הגנרל חוסה פליקס אוריבורו. לאחר הדחתו היה במעצר בית ונשלח מספר פעמים לאי מרטין גרסיה. ב-3 ביולי 1933 מת בביתו ונקבר בבואנוס איירס.

## קישורים חיצוניים

* 
* 

קטגוריה:נשיאי ארגנטינה
קטגוריה:עורכי דין ארגנטינאים
קטגוריה:אישים הקבורים בבית הקברות לה רקולטה
קטגוריה:בוגרי אוניברסיטת בואנוס איירס
קטגוריה:ארגנטינאים חברי הבונים החופשיים
קטגוריה:ילידי 1852
קטגוריה:נפטרים ב-1933
ג'ף פארל

[270px|ממוזער|שמאל|פארל לצד אלוף ישראל בשחייה, [דוד ויסמן (שחיין)|דוד ויסמן, בבריכת "גלי גיל" ברמת גן, 1961]]
**פליקס ג'פרי "ג'ף" פארל** (באנגלית: **Felix Jeffrey "Jeff" Farrell**; נולד ב-28 בפברואר 1937) הוא שחיין אמריקאי בעבר, אלוף אולימפי ושיאן עולם.

## ביוגרפיה
פארל נולד בדטרויט, שבמישיגן. הוא למד ושחה באוניברסיטת ייל.

בתחרות שנערכה בטוקיו שביפן ב-21 ביולי 1959 קבע פארל במשחה שליחים 4x100 מטר חופשי ביחד עם, אלטון פולט, לאנס לארסון וג'ו אלקייר שיא עולם חדש של 3:44.4 דקות. חודש לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות זהב, במשחה ל-100 מטר חופשי (56.3 שניות) ובמשחה שליחים 4x100 מטר מעורב (4:14.9 דקות)

### אלוף אולימפי
בשנה האולימפית פארל היה הספרינטר המהיר בעולם, אולם שישה ימים לפני המבחנים האמריקאים לאולימפיאדת רומא (1960), עבר אפנדקטומיה (כריתת התוספתן). הוועד האולימפי האמריקאי הסכים לערוך לו תחרות מבחן מספר שבועות לאחר מכן לכשיחלים, אך הוא סירב בטענה שהוא רוצה להשתתף בתנאים שווים ולא לזכות ביתרון כלשהו. לבסוף הוא השתתף במבחנים והצליח להתברג רק למשחי השליחים לאחר שסיים רביעי במשחה ל-100 מטר חופשי. במשחקים עצמם לאחר שהחלים באופן מלא הוא זכה בשתי מדליות זהב, במשחה שליחים 4x200 מטר חופשי ביחד עם ג'ורג' האריסון, ריצ'רד בליק ומייק טרוי בשיא עולם חדש של 8:10.2 דקות, לפני יפן (8:13.3 דקות) ואוסטרליה (8:13.8 דקות). כשחיין רביעי, הוא שחה ב"זינוק שליחים" תוצאה של 2:02.0 דקות ובמשחה שליחים 4x100 מטר מעורב ביחד עם פרנק מקיני, פול הייט ולאנס לארסון בשיא עולם חדש של 4:05.4 דקות, לפני אוסטרליה (4:12.0 דקות) ויפן (4:12.2 דקות). כשחיין רביעי, הוא שחה את סגנון החופשי ב"זינוק שליחים" בתוצאה של 54.9 שניות.

פארל משתתף משנות ה-80 בתחרויות מאסטרס ומחזיק בשיאי עולם רבים לקבוצות גיל שונות.

בשנת 1968 זכה טרוי להכלל בהיכל התהילה הבינלאומי של השחייה.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:שחייני חופשי
קטגוריה:שחיינים באולימפיאדת רומא (1960)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי אוניברסיטת ייל
קטגוריה:מישיגן: שחיינים
קטגוריה:אמריקאים שנולדו ב-1937
Ai Se Eu Te Pego

**Ai Se Eu Te Pego** (תרגום חופשי: אם אתפוס אותך) הוא שיר ברזילאי שנכתב ברובו על ידי שרון אסיולי ואנטוניו דייגס. השיר ידוע גם בשם "!nossa, nossa" (בעברית: וואו! וואו!). השיר מדבר על יציאה לילית בשבת בערב למועדון והתלהבות מבחורה.

השיר התפרסם בגרסת הזמר מישל טלו ב-2011 והפך ללהיט, לאחר שהכדורגלן כריסטיאנו רונאלדו רקד ושר אותו במהלך משחק כדורגל לאחר הבקעת שער. השיר הגיע למקום הראשון בעשרות מצעדים בהן רוסיה ורומניה.

## קישורים חיצוניים

* תרגום השיר לעברית

## הערות שוליים

קטגוריה:שירי בקי ג'י
קטגוריה:שירים בפורטוגזית
קטגוריה:מוזיקה ברזילאית
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים של SNEP
קטגוריה:זוכי פרס המוזיקה של בילבורד: שירים
ראובן גל

**ראובן גל** (נולד ב-24 באוגוסט 1942) הוא פסיכולוג מומחה לפסיכולוגיה חברתית-תעסוקתית-ארגונית וחוקר של ממשק הצבא והחברה בישראל. משמש כיום כעמית מחקר בכיר וכראש תחום חברה ותכנון ארוך טווח במוסד שמואל נאמן בטכניון.

## קורות חיים
גל נולד בחיפה ב-1942. למד בבית הספר הריאלי בחיפה. בצה"ל שירת בנח"ל בבית הספר למ"כים, והגיע עד לתפקיד מ"פ. במלחמת ששת הימים לחם בירושלים במסגרת הסיירת של חטיבת ירושלים. לאחר שחרורו מצה"ל למד לתואר ראשון בפסיכולוגיה וסוציולוגיה ותואר שני בפסיכולוגיה קלינית באוניברסיטה העברית בירושלים. לאחר מכן חזר לשרת בצה"ל בתפקיד הפסיכולוג הראשי של חיל הים (1972-1969). ב-1975 סיים לימודי דוקטורט באוניברסיטת ברקלי, קליפורניה, ובהמשך כיהן כראש מחלקת מדעי ההתנהגות (ממד"ה) של צה"ל, בשנים 1976–1982. גל השתחרר מצה"ל בדרגת אלוף-משנה.

לאחר פרישתו מצה"ל שהה כשנתיים בארצות הברית, שם עסק במחקר בתחום הפסיכולוגיה הצבאית ופרסם שני ספרים ומספר מאמרים. ב-1985 הקים את "מכון כרמל למחקרים חברתיים", בזכרון יעקב ועמד בראשו עד 2002. כן הקים את "המרכז לפיתוח מנהיגות איכותית" ושימש בו כמנהל-שותף בין השנים 1992–2002. ד"ר גל לימד במחלקות לפסיכולוגיה של האוניברסיטה העברית בירושלים; אוניברסיטת חיפה; אוניברסיטת קליפורניה בברקלי; אוניברסיטת בוסטון; אוניברסיטת דרום פלורידה בטמפה, אוניברסיטת קולומביה הבריטית בקנדה ואוניברסיטת דרום-ויילס החדשה (UNSW) בקנברה, אוסטרליה. כמו כן שימש כחבר-הוראה בכיר בטכניון במסגרת הפקולטה להנדסת תעשייה וניהול.

גל שימש כסגן ראש המועצה לביטחון לאומי בשנים 2002–2004, וראש מנהלת השירות האזרחי-לאומי במשרד ראש הממשלה בשנים 2007–2009. בשנת 2011 ייסד את "אגודת חוקרי צבא-חברה בישראל" ועמד בראשה עד יוני 2016. ד"ר גל חבר ב-Inter-University Seminar IUS) on Armed Forces and Society) – שם משמש גם כחבר בוועד המנהל (2005-היום). גל חבר הוועד המנהל של אוניברסיטת חיפה (2015-היום);

יזם והוביל פרויקטים בינלאומיים בתחומי פתרון סכסוכים, רב-תרבותיות, דו-קיום, טיפול בנפגעי פוסט-טראומה, חוסן לאומי וקהילתי וכן בתחום השירות האזרחי-לאומי והחברה החרדית בישראל. פרסם 6 ספרים ועשרות מאמרים.

נשוי, אב לשלושה וסב לשנים-עשר. מתגורר בזכרון יעקב.

## מכתביו
* **בין כיפה לכומתה - דת פוליטיקה וצבא בישראל**, הוצאת מודן, 2012
*** מנהיגות צבאית בראי המחקר **, המכון הישראלי למחקרים צבאיים, 1991
***המלחמה התשיעית**, הוצאת הקיבוץ המאוחד, 1990
*** מצבי לחץ בקרב: גורמים, תגובות והתמודדויות**, המכון הישראלי למחקרים צבאיים, 1988

*(**Service Without Guns**, Wiley & Sons, (2006), (With Donald J. Eberley
*(**Handbook of Military Psychology**, Wiley, (1991), (With A.D. Mangelsdorff
*(**Legitimacy and Commitment in the Military**, Greenwood Press, (1990), (With Thomas C. Wyatt
***A Portrait of the Israeli Soldier**, Greenwood Press, 1986


## קישורים חיצוניים

* ראובן גל , באתר מוסד נאמן
* ראובן גל, באתר המכללה האקדמית כנרת
* ראובן גל, מיהו גיבור מלחמה? מחקר על מקבלי צל"שים במלחמת יום הכיפורים, מערכות, 1980, עמ' 7–276
* ראובן גל, "מדדי המועצה לביטחון לאומי" - דו"ח צוות עבודה, נאום בכנס הרצליה, 2003
* 
* 
* 
* 

## הערות שוליים

קטגוריה:פסיכולוגים חברתיים ישראלים
קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל הטכניון - מכון טכנולוגי לישראל
קטגוריה:אלופי-משנה בצה"ל
קטגוריה:סגל המטה לביטחון לאומי
קטגוריה:ישראלים שנולדו ב-1942
רישיון להרוג (2013)

**רישיון להרוג** (בגרמנית: **Lizenz zum Töten: Wie Israel seine Feinde liquidiert**) הוא סרט דוקומנטרי גרמני משנת 2013 בן 45 דקות בבימוי של אגמונט קוך אשר עוסק במלחמה בטרור של ישראל.

הסרט שודר במקור בערוץ הטלוויזיה הגרמני ARD ב-3 באפריל 2013.

הסרט מכיל בין היתר ראיונות עם אריה שרוז שליקר, אסא כשר, מוטי כפיר, גד שמרון, יפתח ספקטור, אליעזר "גייזי" צפריר  בנוסף לראיונות עם עורך דין אוסטרלי בשם פיליפ אלסטון.

## קישורים חיצוניים


* https://archive.today/20130429063822/www.daserste.de/information/reportage-dokumentation/dokus/sendung/wdr/lizenz-zum-toeten-130403-106.html
* http://www.youtube.com/watch?v=_nEbrA10GRM 
* http://www.ofdb.de/film/244734,Lizenz-zum-Töten---Wie-Israel-seine-Feinde-liquidiert


קטגוריה:סרטים תיעודיים
קטגוריה:סרטי 2013
קטגוריה:לחימה בטרור
קטגוריה:סרטים תיעודיים העוסקים בסכסוך הישראלי-ערבי
קמן אחזקות

**קמן אחזקות** היא חברה ישראלית, אשר עסקה בתחומי התעשייה, הקמעונות, הפיננסים והנדל"ן. לחברה מונה כונס נכסים בשנת 2012 לאחר שנקלעה לקשיים כלכליים.

החברה הייתה בשליטתו של איש העסקים רוני אלרואי, חתנו של יצחק תשובה. החברה החזיקה למעלה מ-30 חברות שפעלו בתחומים רבים.

## היסטוריה
בשנת 2004 רכש אלרואי תמורת כ-100 מיליון ש"ח את מניות השליטה בחברת המסחר הוותיקה מנדלסון, שעסקה עד אז בשיווק אביזרי צנרת, ועל בסיסה הקים חברת השקעות משלו ושינה את שמה לקמן אחזקות.

פעילותה של קמן אחזקות כללה עיסוק בנדל"ן במזרח אירופה, מכירת פוליסות ביטוח חיים בארצות הברית, ייצור ערכות עזרה ראשונה בגרמניה, שיווק דלקים בארצות הברית, והחזקה של הרשת הקמעונאית ניו פארם, של יצרנית המצברים שנפ, של חברת ההשקעות ישאל, ושל תאת תעשיות ותאת טכנולוגיות.

בנובמבר 2005 קמן רכשה 37% ממניות חברת קו מנחה תמורת 24 מיליון שקל. תקופת השיא של קמן הייתה במהלך שנת 2007, כאשר החברה נסחרת לפי שווי של יותר מ-400 מיליון שקל. בין השנים 2005 ל-2010 גיורא ענבר כיהן כמנכ"ל החברה.

בשנים 2008–2013 נקלעה החברה לקשיים רבים בתחומים שונים בהם פעלה. בעקבות הפסדים אלה ירד שווי השוק של החברה ל-2 מיליון ש"ח לקראת סוף שנת 2012.

בספטמבר 2012 אישר השופט איתן אורנשטיין הסדר חוב לחברה ומינוי כונסי נכסים. הכינוס ניתן לאחר משא ומתן ממושך בנוגע לחובות של כ-725 מיליון שקל שחבה החברה לבנקים ולמחזיקי האג"ח.

## קישורים חיצוניים
* 
* 

## הערות שוליים

קטגוריה:חברות נדל"ן ובנייה ישראליות
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות שהוקמו ב-2004
EA Digital Illusions CE

**EA Digital Illusions CE** (או בקיצור **DICE**) היא חברה שוודית העוסקת בפיתוח משחקי וידאו ובידור ושוכנת בסטוקהולם, שוודיה. החברה היא חברת בת של Electronic Arts.

DICE נוסדה בשנת 1992 על ידי ארבעה אנשים בשם אנדריס אקסלון, אולוף גוסטפסון, פרדריק ליליגרן ואולף מנדורף. החברה מוכרת בעיקר בגלל סדרת המשחקים המוכרת Battlefield והמשחק Mirror's Edge.

## היסטוריה
250px|שמאל|ממוזער|הלוגו הקודם של DICE
החברה DICE הוקמה על ידי ארבעה אנשים: אנדריס אקסלון, אולוף גוסטפסון, פרדריק ליליגרן ואולף מנדורף, שעבדו לשעבר כמדגימים בסרטים אילמים.

### הרחבה
בשנת 2001 החברה התרחבה וקנתה אולפנים מבית Sandbox Studios בלונדון שבאנגליה ובאונטריו שבקנדה.

## משחקים שפותחו על ידי החברה

## ראו גם
*Valve
*Electronic Arts
*Activision

## קישורים חיצוניים

* 

קטגוריה:חברות תוכנה שוודיות
קטגוריה:Electronic Arts
ד"ר גב

**ד"ר גב** היא חברה ישראלית העוסקת בייצור ושיווק מוצרי ישיבה ושינה, ומפעילה רשת שיווק לשם כך.

## היסטוריה
החברה נוסדה בשנת 1984 על ידי דני דויסון. החברה הייתה בבעלותו וניהולו של דני דויסון עד שנת 2005, אז נרכשה על ידי קבוצת קאופמן שבבעלות משפחת קאופמן.

המוצר הראשון של רשת ד"ר גב היה מושב אורתופדי והוא נמכר דרך סוכנים ובתי מרקחת.

תחילה פתח דויסון חנות בדיזנגוף סנטר בשם המרכז הבריאותי ולאחר מספר שנים שינה את שם העסק ל"ד"ר גב", כשם המושב האורתופדי והחל למכור מוצרים לבריאות ונוחות כגון כיסאות אורתופדיים, מזרנים, כריות וכדומה.

לאחר המכירה לקבוצת קאופמן נפתחו כשני סניפים חדשים בשנה ונכון להיום יש כ-30 סניפים בכל רחבי ישראל בנוסף לאתר E-commerce המציע את כלל מוצרי הרשת.

הרשת עוסקת בפיתוח, ייצור, יצוא ויבוא של מוצרי בריאות ונוחות ומוצריה מתמקדים בנושאי שיפור היציבה, הישיבה, איכות השינה ומניעה והקלה על כאבי גב. אלה כוללים מושבים אורתופדיים, כיסאות, כורסאות טלוויזיה, כורסאות עיסוי, מזרנים, מיטות, ספות נוער וכריות שינה.

במשך שנים שיווקה הרשת מזרני שינה אשר נשאו את שמם של מותגים אחרים. בשנת 2008 השיקה הרשת לראשונה מותג מזרנים פרטי. המזרן האורתופדי הוא פטנט רשום במדינת ישראל על שמו של ד"ר גב.

בשנת 2010 השיקה רשת ד"ר גב את מפעל ד"ר גב, שם מיוצרים מזרנים ומבחר רחב של כיסאות אורתופדיים. ייצור המזרנים במפעל נעשה בתהליכים אוטומטיים בעיקר וישנם תהליכים המתבצעים ידנית כאשר אחד מהם הוא תהליך הדבקת השכבות השונות שבכל מזרן.

במקביל ליצור העצמי מייבאת החברה במשך שנים מותגים אמריקאים בתחומי הריהוט, מערכות הישיבה ומכשירי העיסוי.

משרדי החברה והמרכז הלוגיסטי שוכנים בפארק לב הארץ שבכפר קאסם.

בחברה מועסקים כ-300 עובדים.

## קישורים חיצוניים
* 
* 
* 

## הערות שוליים

קטגוריה:רשתות שיווק בישראל
קטגוריה:ישראל: תעשייה
קטגוריה:כפר קאסם: חברות
קטגוריה:ישראל: חברות שהוקמו ב-1984
נחל רקפת

**נַחַל רַקֶּפֶת** הוא נחל בכרמל. הוא יורד מאזור המוחרקה וחורבת כרך דרומה לנחל יקנעם.

הנחל בעל קטעים אחדים תלולים בשל הגובה הרב אותו הוא יורד. זהו אחד הנחלים הבודדים בכרמל המתנקז דרומה. בסמוך לראשית הנחל נמצאת חורבת כרך - חורבה רומית ביזנטית ולה אזור תעשייה עתיר ממצאים ארכאולוגיים: בית בד על שני חלקיו, גת, מאגר מים, בורות מים ומערות קבורה בעלות מקמר יפהפה.

בראש המדרון המזרחי של הנחל נמצאת מערת רקפת. המערה נמצאת ברום של כ-200 מ' מעל פני הים וכ-50 מ' מעל קרקעית הנחל. במערה התגלו שרידים ארכאולוגיים מהתקופה הפלאוליתית התיכונה והעליונה, ובעיקר מסוף התקופה האפיפלאוליתית (התרבות הנאטופית).

רקפת
רגורפניב

**רגורפניב** (regorafenib) הנמכרת בשם המסחרי **סטיוורגה** (stivarga) היא תרופה אונקולוגית המאושרת ורשומה לטיפול בסרטן המעי הגס (GI) וסרטן במשתית מערכת העיכול הנקרא גם גיסט (GIST).

זוהי תרופה אנטי סרטנית אורלית הניטלת בבליעה, וכלולה בסל הבריאות להתוויה של טיפול בסרטן GIST.

## מנגנון הפעולה של סטיוורגה
סטיוורגה עובדת במנגנון משולש:
*דיכוי ההתחלקות הבלתי נשלטת של תאי הגידול (פרוליפרציה)
*דיכוי צמיחת כלי הדם החדשים שמזינים את הגידול
*דיכוי סיגנלים במיקרו-סביבה של הגידול

סטיברגה שייכת למשפחת תרופות הקרויות "מעכבי מולטי-קינאז". פעילותה ביולוגית, כנגד רצפטורים אנגיוגניים, סטרומליים ואונקוגנים מסוג tyrosine kinase. רגורפניב הוא מעכב פוטנטי של הרצפטורים ל-VEGF, שלו תפקיד מרכזי באנגיוגנזה. בנוסף הוא מעכב מספר קינאזות אונקוגניות (בהן RAF ו-RET) ומספר קינאזות סטרומליות (בהן KIT ו–PDGFR) ובכך מסייע למנוע את שגשוג תאי הגידול.

## גידול במעי הגס והחלחולת
סטיברגה מעכבת את הגידול הסרטני בשלושה מישורים שונים: היא עוצרת את צמיחת כלי הדם המזינים את הגידול הסרטני, פוגעת בתאי הגידול עצמם ופוגעת גם בתאי הרקמה סביב הגידול התומכים בו.

מחקר עולמי בשם CORRECT שבוצע ב-760 חולי סרטן מעי גס גרורתי, אצלם כשלו כל הטיפולים הקיימים, בדק את היעילות והבטיחות של סטיברגה בטיפול בחולים אצלם המחלה התקדמה גם לאחר הטיפולים הסטנדרטיים הקיימים. יותר מ-20 מהחולים היו מישראל, בבתי החולים איכילוב, בילינסון, רמב"ם והדסה עין כרם.

ממצאי המחקר הראו כי התרופה מצליחה להאריך חיים במספר שבועות עד מספר חודשים. בממוצע האריכה התרופה את הישרדותם בכ-6.4 חודשים בהשוואה ל-5 חודשים ללא הטיפול בתרופה.

מחקר CORRECT התפרסם בכתב העת The Lancet. בספטמבר 2012 קיבלה התרופה את אישור מנהל המזון והתרופות האמריקאי (FDA) להתוויה זו, וב-2013 גם בישראל.

## גידול סטרומה במערכת העיכול
סטיוורגה היא התרופה הראשונה שהצליחה להראות במחקר קליני גדול הארכת הישרדות ללא התקדמות מחלה של חולי GIST שמיצו את כל קווי הטיפול המקובלים. סטיברגה-רגורפניב הוכיח הארכת משך הזמן ללא התקדמות מחלה (progression-free survival) בחולי GIST שמחלתם התקדמה לאחר מיצוי כל קווי הטיפול המקובלים.

במחקר קליני בשם GRID שנערך ב-199 חולים אשר טופלו ברגורפניב, נראתה האטה בצמיחת הגידול (הישרדות ללא התקדמות המחלה). בעקבות תוצאות המחקר החיוביות התרופה עברה למסלול המהיר של ה-FDA (מנהל המזון והתרופות האמריקאי) וב-2015 קיבלה התרופה את אישורו להתוויה זו סטיברגה מאושרת בישראל על ידי משרד הבריאות להתוויה זו וניתנת לחולי GIST במסגרת סל התרופות.

## תופעות לוואי
תופעות הלוואי העיקריות של השימוש בתרופה כוללות: עייפות, אובדן תיאבון, תגובת עור יד/רגל, מוקוסיטיס בחלל הפה, שלשול, אובדן משקל, יתר לחץ דם, שינויים בקול.

## קישורים חיצוניים

* עמותת חולי GIST
* 
* סטיברגה \ Stivarga באתר ויקיתרופות

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
ואנזה (פרבר)

**ואנזה** (גרמנית: **Wannsee**) היא אחת מהשכונות המרכיבות את רובע צלנדורף בברלין בירת גרמניה, בקצה הדרום-מערבי של העיר.
## גאוגרפיה
שטחה של השכונה 23.7 קמ"ר ונכון לתחילת 2013 מתגוררים בשכונה 9,514 תושבים, צפיפות האוכלוסייה היא 401.8 תושבים/קמ"ר.

השכונה ממוקמת באזור פורה ומלא אגמים, מרכז השכונה מיוער ונמצא על האי ואנזה המוקף מצפון ומערב בנהר האבל ובדרומו אגם ואנזה המתחבר לאגמים נוספים. השכונה והאי מושכים תיירים רבים, וניתן לראות בתי נופש רבים לחופי האי.

האי מחובר לשאר חלקי העיר בחמישה גשרים, בהם גשר קליין-גליניקה הנמצא ליד טירת הציד גלינקה, את האי חוצה הכביש הראשי של ברלין B1.
ממוזער|247x247 פיקסלים|מעגן הסירות באגם ואנזה הגדול
ואנזה מוכרת גם בשל ועידת ואנזה שהתקיימה ב"וילה ואנזה"שברחוב "אם גרוסן ואנזה" (Am Grossen Wannsee), שהייתה התכנסות של נציגים מכל משרדי הממשל הנאצי. בוועידת ואנזה התקבלה ההחלטה על אופן ביצוע הפתרון הסופי - התוכנית להשמדת יהודי אירופה, תוך תיאום בין כל זרועות הממשל הנאצי. בשנת 1988 הוחל בשיפוץ המבנה על מנת להופכו לאתר הנצחה, ובשנת 1992 נפתח במקום אתר הנצחה וחינוך ביום השנה ה-50 לוועידה על "הפתרון הסופי לבעיה היהודית".

## קישורים חיצוניים

## הערות שוליים

קטגוריה:ברלין: שכונות
Pompeii (שיר)

**Pompeii** הוא שיר של הלהקה הבריטית באסטיל. השיר יצא לאור ב-11 בינואר 2013 כסינגל הרביעי מאלבום הבכורה של הלהקה, Bad Blood. השיר דורג במקום הראשון למשך שבועיים באירלנד, ובמקום השני באנגליה ובאיטליה. השיר עוסק בתיאור חורבנה של העיר פומפיי שבאיטליה, שנהרסה כליל בהתפרצות הר הגעש וזוב שלידה.

## הקליפ
הקליפ עלה לאתר YouTube ב-20 בינואר 2013. אורך השיר הוא 3 דקות ו-53 שניות.
בחור כלשהו (שמגולם על ידי דניאל סמית') הגר במבנה נטוש כלשהו יוצא עם האופניים למזללה. כשהוא לוקח משקה והולך למוכרת הוא רואה שעיניה שחורות. הוא ידע שזהו סימן רע, (עיניו יכולות להפוך לשחורות) והוא מתחיל לברוח. יתר תושבי העיר גם היו בעלי עיניים שחורות. הוא נכנס לאזור משחקי וידאו, הוא נכנס וראה שתי נערות שעיניהן שחורות והוא שוב בורח ומוצא מפתחות של רכב ישן שבו הוא נוסע למעין ערבה ופתאום נהיה תקר באחד הגלגלים. הבחור הביט במראה במכוניתו והבחין שעיניו החלו להתרחב. הוא יצא מרכבו במהירות ונעמד על צוק, עד שעיניו השחירו.

## מיקומי שיא

## קישורים חיצוניים

* 

## הערות שוליים

קטגוריה:שירי באסטיל
קטגוריה:שירים באנגלית
קטגוריה:שירים המבוססים על אירועים אמיתיים
קטגוריה:שירים על איטליה
קטגוריה:שירים על אסונות טבע
קטגוריה:שירים על מוות
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:זוכי פרס בחירת הנוער: שירים
קטגוריה:שירי פלטינה מרובעת בממלכה המאוחדת
קורוס אוטו

**קורוס אוטו [[בע"מ]]** (באנגלית: **Qoros Auto Co Ltd**, בסינית: **觀致汽車有限公司**) הייתה יצרנית כלי רכב שבסיסה היה בשאנגחאי. החברה הוקמה תחת השם "צ'רי קוואנטום" (.Cherry Quantum Auto Co - CQAC) כמיזם משותף של החברה לישראל ויצרנית הרכבים הסינית צ'רי, שחלקו את הבעלות במניותיה, 45% לחברה לישראל ו-55% לצ'רי. במהלך שנת 2008 שונה מבנה ההחזקה, כך שלאחר השינוי החזיקו כל אחת משתי החברות ב-50% ממניות החברה. במהלך שנת 2011 שונה שמה של החברה לשמה הנוכחי.

בתחילת ינואר 2015 עברו 50% המניות שבידי החברה לישראל לידי קנון הולדינגס, שנוצרה באותה עת מהחברה לישראל במהלך של ספין אוף, אך החברה לישראל המשיכה להיות קשורה לקורוס בשל ערבות שהעמידה לרשותה. בפברואר 2015 הודיעה החברה לישראל כי היא משוחררת מכל ערבות לחברת צ'רי, זאת לאחר שהשתחררה מערבות בגובה 150 מיליון ש"ח אותה העמידה לאחר העברתה לידי קנון הולדינגס.

בינואר 2018 רכשה קבוצת באוננג, המתעסקת בעיקר בנדל"ן ובשירותים פיננסיים, 51% מקורוס אוטו תמורת כ-6.5 מיליארד יואן; יתרת המניות נותרו בידי צ'רי וקנון הולדינגס בחלוקה שווה. כמו כן, כחלק מהעסקה הוסכם על אופציית מכר ליתר המניות ששייכות לקנון הולדינגס. בינואר 2019 מכרה קנון הולדינגס 12% נוספים מאחזקתה לבאוננג תמורת 227 מיליון דולר.

לאורך השנים הפסיד המיזם יותר ממיליארד דולר, עד שבשנת 2022 הכריזה החברה על פשיטת רגל.

כלי הרכב הראשון מתוצרתה הנקרא קורוס 3, הוצג לראשונה בתערוכת הרכב הבינלאומית של ז'נבה במרץ 2013.

## היסטוריה
בינואר 2013, חודשיים לפני הצגת הבכורה של הקורוס 3, הציגה החברה יעדי ייצור של 450,000 רכבים בשנה ולהפוך להיות מותג בינלאומי. בינואר 2014 מסרה החברה את הרכב הראשון לידי לקוח ובמהלך השנה כולה מכרה כ-7,000 רכבים.

באוגוסט 2013 פתחה החברה סוכנות בסלובקיה - הסוכנות הראשונה באירופה והחברה הצהירה שעד שנת 2016 אירופה תהווה 10% ממכירות החברה. למרות היעד השאפתני בשנת 2014 הצליחה החברה למכור רק 51 מכוניות. בעקבות אי ההצלחה הודיעה על חברה על שינוי באסטרטגיה - התמקדות בשוק הרכב ההודי.

## דגמים
### קורוס 3
ממוזער|שמאל|קורוס 3 בסין, 2014
הקורוס 3 היא מכונית משפחתית שהוצגה לראשונה בתערוכת הרכב הבינלאומית של ז'נבה 2013. דגם זה זכה לציון 5 כוכבים במבחני הריסוק של האיגוד האירופאי לבטיחות (Euro-Ncap) - הרכב הראשון מתוצרת סין שזוכה לציון זה. תוצאות המבחן זיכו את הרכב בתואר "הרכב הבטיחותי ביותר" לשנת 2013. שנה לאחר הצגת הסדאן הציגה קורוס את הגרסה הקומפקטית, במרכב האצ'בק, המכוונת בעיקר לשוק האירופאי.

#### קורוס 3 סיטי
בנובמבר 2014 הציגה החברה דגם קרוסאובר המבוסס על הקורוס 3 המכונה "קורוס 3 סיטי". עיקר השינוי בא לידי ביטוי בממדים החיצוניים של הרכב: בסיס גלגלים רחב ב-5 סנטימטרים וכיסא הנהג מוגבה ב-7 סנטימטרים, בהשוואה לדגם הרגיל. מכירות הדגם החלו לקראת סיום השנה.

### קורוס Suv 5
ממוזער|שמאל|קורוס 5 בסין, 2014
באוקטובר 2015 הציגה החברה במילאנו את דגם ה-SUV 5, שנועד לתפוס נפח בשוק הקרוסאוברים המהווה אחת מקבוצות הרכב הצומחות.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יצרני רכב סיניים
קטגוריה:החברה לישראל